讀天台侍郎黄公神道碑
作者：高斯得
朝代：宋

paragraphs: 昔纂寧宗紀，名臣嘆寂寥。
鉅姦方枋國，多士謾盈朝。
快讀黄公傳，如聞舜代韶。
盡言醒衆聵，獨立聳清標。
辨枉全張猛，持身簡豎刁。
要途方凜凜，歸夢已摇摇。
疏廣還家勇，羲之入海遥。
寒花矜晚節，老檜傲霜朝。
遷史雖猶缺，邕碑亦孔昭。
咨予無健筆，魂去若爲招。